title: Komisjoni Rakendusmäärus (EL) 2020/1103, 22. juuli 2020, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Brie de Melun“ (KPN)

text:
                  28.7.2020

                  ET

                  Euroopa Liidu Teataja

                  L 242/1

         KOMISJONI RAKENDUSMÄÄRUS (EL) 2020/1103,
         22. juuli 2020,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Brie de Melun“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Prantsusmaa taotluse saada heakskiit komisjoni määrusega (EÜ) nr 1107/96 (2) registreeritud kaitstud päritolunimetuse „Brie de Melun“ spetsifikaadi muudatusele.

                     (2)

                     Prantsuse ametiasutused teatasid 26. septembri 2018. aasta kirjas komisjonile, et kooskõlas 29. augusti 2018. aasta korraldusega, milles käsitletakse kaitstud päritolunimetusega „Brie de Melun“ seotud muudatust (avaldatud Prantsuse Vabariigi Teatajas 6. septembril 2018), on määruse (EL) nr 1151/2012 artikli 15 lõike 4 kohane üleminekuperiood kuni 31. detsembrini 2022 kehtestatud ettevõtjatele, kes tegutsevad Prantsusmaa territooriumil ja vastavad kõnealuse artikli tingimustele. Kõnealused ettevõtjad, kes olid toodet „Brie de Melun“ pidevalt ja õiguspäraselt turustanud vähemalt viie aasta jooksul enne taotluse esitamist, esitasid riikliku vastuväite esitamise menetluse raames vastuväited. Üks ettevõtja esitas vastuväite järgmise sätte kohta: „Kui loomi peetakse püsivalt laudas, tuleb lüpsil oleva piimalehma allapanuna kasutada õlgi keskmiselt vähemalt 0,5 kg päevas, kui kasutatakse latritesüsteemi, ja keskmiselt 5 kg õlgi päevas, kui kasutatakse avatud lauda süsteemi.“ Asjaomane ettevõtja on EARL de la Mardelle (SIRET: 38514961200017). Kaks ettevõtjat esitasid vastuväite järgmiste sätete kohta: „Jõusööda kogus lüpsil oleva piimalehma kohta päevas võib olla kuni 25 % aasta keskmisest söödaratsioonist (väljendatuna kuivaines)“ ja „Piimakarjale aasta jooksul söödetav hein peab pärinema põllumajandusettevõttest ja geograafilisest piirkonnast järgmiselt: – põllumajandusettevõttest: karja aasta keskmisest söödaratsioonist (väljendatuna kuivaines) vähemalt 50 % peab pärinema geograafilisest piirkonnast ja põllumajandusettevõttest; ja – geograafilisest piirkonnast: karja aasta keskmisest söödaratsioonist (väljendatuna kuivaines) vähemalt 80 % peab pärinema geograafilisest piirkonnast.“ Asjaomased ettevõtjad on SCL du Versant laiteux (SIRET: 49225855300014) ja GAEC Reconnu Patoux (SIRET: 38008216400019). Üks ettevõtja esitas vastuväite järgmise sätte kohta: „Jõusööda kogus lüpsil oleva piimalehma kohta päevas võib olla kuni 25 % aasta keskmisest söödaratsioonist (väljendatuna kuivaines).“ Asjaomane ettevõtja on Houdard Gérard Maurice (SIRET: 39226686200011).

                     (3)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (4)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Brie de Melun“ (KPN) spetsifikaadi muudatus kiidetakse heaks.

            Artikkel 2
            Artiklist 1 tuleneva kaitse rakendamisel kohaldatakse üleminekuperioodi, mille Prantsusmaa on vastavalt määruse (EL) nr 1151/2012 artikli 15 lõikele 4 andnud kõnealuse artikli tingimustele vastavatele ettevõtjatele kooskõlas 29. augusti 2018. aasta korraldusega, milles käsitletakse kaitstud päritolunimetusega toote „Brie de Melun“ spetsifikaadi muudatust ja mis avaldati Prantsuse Vabariigi Teatajas 6. septembril 2018.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. juuli 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 12. juuni 1996. aasta määrus (EÜ) nr 1107/96 geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

            (3)  ELT C 83, 13.3.2020, lk 77.


title: Komisjoni rakendusmäärus (EL) 2020/1147, 31. juuli 2020, millega antakse liidu luba üksikule biotsiidile „ClearKlens product based on IPA“ (EMPs kohaldatav tekst)

text:
                  4.8.2020

                  ET

                  Euroopa Liidu Teataja

                  L 252/1

         KOMISJONI RAKENDUSMÄÄRUS (EL) 2020/1147,
         31. juuli 2020,
         millega antakse liidu luba üksikule biotsiidile „ClearKlens product based on IPA“
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 44 lõike 5 esimest lõiku,
         ning arvestades järgmist:

                     (1)

                     26. mail 2016 esitas ettevõtja Diversey Europe Operations B.V. määruse (EL) nr 528/2012 artikli 43 lõike 1 kohase loataotluse üksiku biotsiidi jaoks, mille nimi on „ClearKlens product based on IPA“ ja mis kuulub kõnealuse määruse V lisas kirjeldatud tooteliiki 2, ja lisas kirjaliku kinnituse selle kohta, et Madalmaade pädev asutus on nõustunud taotlust hindama. Taotlus registreeriti biotsiidiregistris registrinumbriga BC-HD024462-61.

                     (2)

                     „ClearKlens product based on IPA“ sisaldab toimeainena propaan-2-ooli, mis on lisatud määruse (EL) nr 528/2012 artikli 9 lõikes 2 osutatud liidu heakskiidetud toimeainete nimekirja.

                     (3)

                     3. juunil 2019 esitas hindav pädev asutus määruse (EL) nr 528/2012 artikli 44 lõike 1 kohaselt hindamisaruande ja oma järeldused Euroopa Kemikaaliametile (edaspidi „kemikaaliamet“).

                     (4)

                     17. jaanuaril 2020 esitas kemikaaliamet määruse (EL) nr 528/2012 artikli 44 lõike 3 kohaselt komisjonile arvamuse, (2) biotsiidi „ClearKlens product based on IPA“ omaduste kokkuvõtte kavandi ning üksiku biotsiidi lõpliku hindamisaruande.

                     (5)

                     Arvamuses järeldatakse, et „ClearKlens product based on IPA“ vastab määruse (EL) nr 528/2012 artikli 3 lõike 1 punktis r sätestatud üksiku biotsiidi määratlusele, et selle jaoks saab taotleda liidu luba kooskõlas kõnealuse määruse artikli 42 lõikega 1 ning et biotsiidi omaduste kokkuvõtte kavandi kohaselt vastab biotsiid kõnealuse määruse artikli 19 lõikes 1 sätestatud tingimustele.

                     (6)

                     3. veebruaril 2020 edastas kemikaaliamet komisjonile biotsiidi omaduste kokkuvõtte kavandi kõigis liidu ametlikes keeltes vastavalt määruse (EL) nr 528/2012 artikli 44 lõikele 4.

                     (7)

                     Komisjon on kemikaaliametiga samal arvamusel ning leiab seega, et on asjakohane anda biotsiidile „ClearKlens product based on IPA“ liidu luba.

                     (8)

                     Käesoleva määrusega ette nähtud meetmed on kooskõlas alalise biotsiidikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Ettevõtjale Diversey Europe Operations B.V. antakse liidu luba üksiku biotsiidi „ClearKlens product based on IPA“ (loa number on EU-0022128-0000) turul kättesaadavaks tegemiseks ja kasutamiseks vastavalt lisas esitatud biotsiidi omaduste kokkuvõttele.
            Liidu luba kehtib alates 24.8.2020 kuni 31.7.2030.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 167, 27.6.2012, lk 1.

            (2)  Euroopa Kemikaaliameti 11. detsembri 2019. aasta arvamus liidu loa andmise kohta „ClearKlens product based on IPA“ jaoks (ECHA/BPC/236/2019).

            LISA
            Biotsiidi omaduste kokkuvõte
            ClearKlens product based on IPA
            Tooteliik 2. Desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul (desinfektsioonivahendid)
            Loa number: EU-0022128-0000
            R4BP registrinumber: EU-0022128-0000
            1.   HALDUSTEAVE

            1.1.   Toote kaubanduslik(ud) nimetus(ed)

                        Kaubanduslik nimetus

                        ClearKlens IPA
                        ClearKlens IPA 70 %
                        ClearKlens IPA 70 % v/v
                        ClearKlens IPA VH1
                        ClearKlens IPA Airless
                        ClearKlens IPA Pouch
                        ClearKlens IPA Non Sterile
                        ClearKlens IPA Non Sterile VH1
                        ClearKlens IPA SS
                        ClearKlens IPA SS VH1
                        ClearKlens IPA RTU
                        ClearKlens IPA RTU VH1
                        Texwipe® Sterile 70 % Isopropanol
                        VH01 ClearKlens IPA

                  1.2.   Loaomanik

                        Loaomaniku nimi ja aadress

                        Nimi

                        Diversey Europe Operations B.V.

                        Aadress

                        Maarssenbroeksedijk 2, 3542 DN, Utrecht, Netherlands

                        Loa number

                        EU-0022128-0000

                           R4BP registrinumber

                        EU-0022128-0000

                        Loa andmise kuupäev

                        24.8.2020

                        Loa kehtivusaja lõppkuupäev

                        31.7.2030

                  1.3.   Toote tootja(d)

                        Tootja nimi

                        Diversey Europe Operations B.V.

                        Tootja aadress

                        Maarssenbroeksedijk 2, 3542 DN Utrecht Holland

                        Tootmiskohtade asukoht

                        Avenida Conde Duque 5, 7 y 9; Poligono Industrial La Postura, 28343 Valdemoro (Madrid) Hispaania
                        Strada Statale 235, 26010 Bagnolo Cremasco (CR) Itaalia
                        Cotes Park Industrial Estate, DE55 4PA Somercotes Alfreton Ühendkuningriik
                        Rembrandtlaan 414, 7545 ZW Enschede Holland
                        Morschheimer Strasse 12, 67292 Kirchheimbolanden Saksamaa

                        Tootja nimi

                        Multifill BV

                        Tootja aadress

                        Constructieweg 25a, 3640 AJ Mijdrecht Holland

                        Tootmiskohtade asukoht

                        Constructieweg 25a, 3640 AJ Mijdrecht Holland

                        Tootja nimi

                        Flexible Medical Packaging Ltd

                        Tootja aadress

                        Unit 8, Hightown, White Cross Industrial Estate, LA1 4XS Lancaster, Lancashire Ühendkuningriik

                        Tootmiskohtade asukoht

                        Unit 8, Hightown, White Cross Industrial Estate, LA1 4XS Lancaster, Lancashire Ühendkuningriik

                        Tootja nimi

                        Ardepharm

                        Tootja aadress

                        Les Iles Ferays, 07300 Tournon-sur-Rhône Prantsusmaa

                        Tootmiskohtade asukoht

                        Les Iles Ferays, 07300 Tournon-sur-Rhône Prantsusmaa

                        Tootja nimi

                        Entegris Cleaning Process (ECP) S.A.S

                        Tootja aadress

                        395 rue Louis Lépine, 34000 Montpellier Prantsusmaa

                        Tootmiskohtade asukoht

                        395 rue Louis Lépine, 34000 Montpellier Prantsusmaa

                  1.4.   Toimeaine(te) tootja(d)

                        Toimeaine

                        Propaan-2-ool

                        Tootja nimi

                        INEOS Solvents GmbH

                        Tootja aadress

                        Anckelmannsplatz, D-20537 Hamburg Saksamaa

                        Tootmiskohtade asukoht

                        Shamrockstrasse 88, D-44623 Herne Saksamaa
                        Römerstrasse 733, D-47443 Moers Saksamaa

                        Toimeaine

                        Propaan-2-ool

                        Tootja nimi

                        Shell Chemicals Europe B.V.

                        Tootja aadress

                        Postbus 2334, 3000 CH Rotterdam Holland

                        Tootmiskohtade asukoht

                        Vondelingenweg 601, 3196 KK Rotterdam-Pernis Holland

                        Toimeaine

                        Propaan-2-ool

                        Tootja nimi

                        Exxon Mobil Chemicals

                        Tootja aadress

                        Hermeslaan 2, 1831 Machelen Belgia

                        Tootmiskohtade asukoht

                        4045 Scenic Highway, LA 70805 Baton Rouge Ühendriigid
                        Southampton, SO45 1TX Hampshire Ühendkuningriik

                  2.   TOOTE KOOSTIS JA OLEK

            2.1.   Kvalitatiivne ja kvantitatiivne teave toote koostise kohta

                        Tavanimetus

                        IUPAC nimetus

                        Funktsioon

                        CAS number

                        EÜ number

                        Sisaldus (%)

                        Propaan-2-ool

                        Toimeaine

                        67–63-0

                        200–661-7

                        63,1

                  2.2.   Oleku kirjeldus

            AL - Muu vedelik
            3.   OHU- JA HOIATUSLAUSED

                        Ohulaused

                        Väga tuleohtlik vedelik ja aur.
                        Põhjustab tugevat silmade ärritust.
                        Võib põhjustada unisust või peapööritust.
                        Korduv kokkupuude võib põhjustada naha kuivust või lõhenemist.

                        Hoiatuslaused

                        Hoida eemal soojusallikast, kuumadest pindadest, sädemetest, leekidest ja muudest süüteallikatest. – Mitte suitsetada.
                        Vältida pihustatud aine sissehingamist.
                        Pärast käitlemist pesta hoolega käed.
                        Hoida hästi ventileeritavas kohas.Hoida jahedas.
                        Sisu kõrvaldada kooskõlas kohalike eeskirjadega.
                        Mahuti kõrvaldada kooskõlas kohalike eeskirjadega.
                        NAHALE (või juustele) SATTUMISE KORRAL:Võtta viivitamata seljast kõik saastunud rõivad.Loputada nahka veega.
                        Tulekahju korral:Kustutamiseks kasutada alkoholikindlat vahtu.

                  4.   LUBATUD KASUTUSALA(D)

            4.1.   Kasutusala kirjeldus

               Tabel 1. Kasutus # 1 – Tooteliik 2: Mittepoorsete kõvade pindade desinfektsioonivahend – kutselised kasutajad – mopiga pealekandmine

                        Tooteliik

                        Tooteliik 02 - Desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul (desinfektsioonivahendid)

                        Vajadusel lubatud kasutusala täpne kirjeldus

                        Pole asjakohane

                        Sihtorganism(id) (sh arengujärgus)

                        Teaduslik nimetus: andmed puuduvad
                        Tavanimetus: Bakterid
                        Arengustaadium: Andmed puuduvad
                        Teaduslik nimetus: andmed puuduvad
                        Tavanimetus: Pärmseened
                        Arengustaadium: Andmed puuduvad

                        Kasutuskoht

                        Sisetingimustes
                        Kasutusvalmis toode puhastatud mittepoorsete kõvade pindade desinfitseerimiseks farmaatsia- ja kosmeetikatootmisrajatistes, mille õhuvahetusmäär on 60 tunnis või rohkem, ja puhastes ruumides, mille õhuvahetusmäär on 150 tunnis või rohkem.

                        Kasutusmeetod(id)

                        Desinfitseerimine moppi kasutades
                        -

                        Kasutuskogus(ed) ja sagedus

                        Kanda 18,4 ml toodet ruutmeetri pinna kohta. - 0

                        Kasutajarühm(ad)

                        Kutseline kasutaja

                        Pakendi suurused ja pakendimaterjal

                        Mahutid (kõrge tihedusega polüetüleen (HDPE), polüpropüleen (PP), polüetüleen (PE)): 1 – 20 l

                  4.1.1.   Kasutusala spetsiifilised kasutusjuhendid

            Kasutusvalmis toode mittepoorsete kõvade pindade desinfitseerimiseks.
            Puhastada ja kuivatada pind enne desinfitseerimist. Teha mopp desinfitseerimisvahendiga märjaks ja kanda mopiga pinnale. Niisutada pind täielikult. Lasta mõjuda vähemalt 30 sekundit.
            Kasutatud mopid tuleb hoida suletud mahutis.
            4.1.2.   Kasutusala spetsiifilised riskivähendamismeetmed

            Kasutada toodet ainult piisava ventilatsiooniga ruumis. Minimaalsed nõutavad õhuvahetusmäärad on:

                        —

                        farmaatsia- ja kosmeetikatootmisrajatistes 60/h;

                        —

                        puhastes ruumides 150/h.

                  Mitte kasutada ruutmeetri kohta rohkem kui 18,4 ml toodet.
            4.1.3.   Vajadusel tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras.

            Vt üldisi kasutamisjuhiseid.
            4.1.4.   Vajadusel juhised toote ja selle pakendi ohutuks hävitamiseks.

            Vt üldisi kasutamisjuhiseid.
            4.1.5.   Vajadusel toote ladustamistingimused ja säilivusaeg normaalsetes ladustamistingimustes.

            Vt üldisi kasutamisjuhiseid.
            4.2.   Kasutusala kirjeldus

               Tabel 2. Kasutus # 2 – Tooteliik 2: Mittepoorsete kõvade pindade desinfektsioonivahend – kutselised kasutajad – lapp

                        Tooteliik

                        Tooteliik 02 - Desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul (desinfektsioonivahendid)

                        Vajadusel lubatud kasutusala täpne kirjeldus

                        Pole asjakohane

                        Sihtorganism(id) (sh arengujärgus)

                        Teaduslik nimetus: andmed puuduvad
                        Tavanimetus: Bakterid
                        Arengustaadium: Andmed puuduvad
                        Teaduslik nimetus: andmed puuduvad
                        Tavanimetus: Pärmseened
                        Arengustaadium: Andmed puuduvad

                        Kasutuskoht

                        Sisetingimustes
                        Kasutusvalmis toode puhastatud mittepoorsete kõvade pindade desinfitseerimiseks laborites, mille õhuvahetusmäär on 8 tunnis või rohkem, farmaatsia- ja kosmeetikatootmisrajatistes, mille õhuvahetusmäär on 60 tunnis või rohkem, ja puhastes ruumides, mille õhuvahetusmäär on 150 tunnis või rohkem.

                        Kasutusmeetod(id)

                        Desinfitseerimine lappi kasutades

                        Kasutuskogus(ed) ja sagedus

                        Kanda 18,4 ml toodet ruutmeetri pinna kohta. - 0

                        Kasutajarühm(ad)

                        Kutseline kasutaja

                        Pakendi suurused ja pakendimaterjal

                                    —

                                    Mahutid (kõrge tihedusega polüetüleen (HDPE), polüpropüleen (PP), polüetüleen (PE)): 1 – 20 l

                                    —

                                    Pumbaga mahutid (HDPE, PP, PE): 200 l (ainult puhas ruum)

                                    —

                                    Pumbaga mahtlastikonteinerid (IBC) (HDPE, PP, PE): 950 ja 1 000  l (ainult puhas ruum)

                  4.2.1.   Kasutusala spetsiifilised kasutusjuhendid

            Kasutusvalmis toode mittepoorsete kõvade pindade desinfitseerimiseks.
            Puhastada ja kuivatada pind enne desinfitseerimist. Teha lapp desinfitseerimisvahendiga märjaks ja kanda lapiga pinnale. Niisutada pind täielikult. Lasta mõjuda vähemalt 30 sekundit. Puhastes ruumides võib täpse koguse vajaminevat toodet väljutada kas madala voolukiirusega pihustustoru kasutamisel või ämbrisse torusüsteemi kaudu. Kasutatud lapid tuleb kõrvaldada suletud mahutisse.
            4.2.2.   Kasutusala spetsiifilised riskivähendamismeetmed

            Kasutada toodet ainult piisava ventilatsiooniga ruumis. Minimaalsed nõutavad õhuvahetusmäärad on:

                        —

                        laborites 8/h;

                        —

                        farmaatsia- ja kosmeetikatootmisrajatistes 60/h;

                        —

                        puhastes ruumides 150/h.

                  Mitte kasutada ruutmeetri kohta rohkem kui 18,4 ml toodet.
            Desinfitseerimisvahendi lapiga pealekandmisel võib kasutada järgmist personaalset riskivähendamismeedet, v.a juhul, kui seda on võimalik asendada tehniliste ja/või organisatsiooniliste meetmetega: Toote käitlemise ajal kanda kaitseprille.
            4.2.3.   Vajadusel tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras.

            Vt üldisi kasutamisjuhiseid.
            4.2.4.   Vajadusel juhised toote ja selle pakendi ohutuks hävitamiseks.

            Vt üldisi kasutamisjuhiseid.
            4.2.5.   Vajadusel toote ladustamistingimused ja säilivusaeg normaalsetes ladustamistingimustes.

            Vt üldisi kasutamisjuhiseid.
            4.3.   Kasutusala kirjeldus

               Tabel 3. Kasutus # 3 – Tooteliik 2: Mittepoorsete kõvade pindade desinfektsioonivahend – kutselised kasutajad – pihustamine

                        Tooteliik

                        Tooteliik 02 - Desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul (desinfektsioonivahendid)

                        Vajadusel lubatud kasutusala täpne kirjeldus

                        Pole asjakohane

                        Sihtorganism(id) (sh arengujärgus)

                        Teaduslik nimetus: andmed puuduvad
                        Tavanimetus: Bakterid
                        Arengustaadium: Andmed puuduvad
                        Teaduslik nimetus: andmed puuduvad
                        Tavanimetus: Pärmseened
                        Arengustaadium: Andmed puuduvad

                        Kasutuskoht

                        Sisetingimustes
                        Kasutusvalmis toode puhastatud mittepoorsete kõvade pindade desinfitseerimiseks laborites, mille õhuvahetusmäär on 8 tunnis või rohkem, farmaatsia- ja kosmeetikatootmisrajatistes, mille õhuvahetusmäär on 60 tunnis või rohkem, ja puhastes ruumides, mille õhuvahetusmäär on 150 tunnis või rohkem.

                        Kasutusmeetod(id)

                        Desinfitseerimine päästikpihustit kasutades
                        Toote laiali kandmiseks võib kasutada lappi.

                        Kasutuskogus(ed) ja sagedus

                        Kanda 18,4 ml toodet ruutmeetri pinna kohta. - 0

                        Kasutajarühm(ad)

                        Kutseline kasutaja

                        Pakendi suurused ja pakendimaterjal

                                    —

                                    Päästikuga pihustuskott (PE): 0,9–20 l

                                    —

                                    Kott pudelis (mitmekihiline koos pressitud viiekihiline etüleenvinüülatsetaat
                                    (EVA)/EVA/polüvinüüldieenkloriid (PVDC)/EVA/EVA kott HDPE, PP või PE pudelis): 0,9–2 l

                                    —

                                    Päästikuga pihustuspudel (HDPE, PP, PE): 0,5–1,5 l

                                    —

                                    Õhuta päästikuga pihustuspudel (madala tihedusega polüetüleen LDPE): 0,25–1 l

                  4.3.1.   Kasutusala spetsiifilised kasutusjuhendid

            Kasutusvalmis toode mittepoorsete kõvade pindade desinfitseerimiseks.
            Puhastada ja kuivatada pind enne desinfitseerimist. Pihustada pindadele, vajaduse korral pühkida toote laialikandmiseks lapiga. Niisutada pind täielikult. Lasta mõjuda vähemalt 30 sekundit. Kasutatud lapid tuleb kõrvaldada suletud mahutisse.
            Pakendi tüübist olenev pealekandmiste arv, mis on vajalik, et saavutada kasutusmäär 18,4 ml toodet ühe ruutmeetri pinna kohta:

                        —

                        päästikuga pihustuskott: pihustada 19 korda ühele ruutmeetrile pinnale;

                        —

                        steriilne päästik (kott pudelis): pihustada 16 korda ühele ruutmeetrile pinnale;

                        —

                        päästikuga pihustuspudel: pihustada 14 korda ühele ruutmeetrile pinnale;

                        —

                        õhuta päästikuga pihustuspudel: pihustada 21 korda ühele ruutmeetrile pinnale.

                  4.3.2.   Kasutusala spetsiifilised riskivähendamismeetmed

            Kasutada toodet ainult piisava ventilatsiooniga ruumis. Minimaalsed nõutavad õhuvahetusmäärad on:

                        —

                        laborites 8/h;

                        —

                        farmaatsia- ja kosmeetikatootmisrajatistes 60/h;

                        —

                        puhastes ruumides 150/h.

                  Mitte kasutada ruutmeetri kohta rohkem kui 18,4 ml toodet.
            4.3.3.   Vajadusel tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras.

            Vt üldisi kasutamisjuhiseid.
            4.3.4.   Vajadusel juhised toote ja selle pakendi ohutuks hävitamiseks.

            Vt üldisi kasutamisjuhiseid.
            4.3.5.   Vajadusel toote ladustamistingimused ja säilivusaeg normaalsetes ladustamistingimustes.

            Vt üldisi kasutamisjuhiseid.
            4.4.   Kasutusala kirjeldus

               Tabel 4. Kasutus # 4 – Tooteliik 2: Mittepoorsete kõvade pindade desinfitseerimisvahend – kutselised kasutajad – mittepoorsete kinnaste desinfitseerimine

                        Tooteliik

                        Tooteliik 02 - Desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul (desinfektsioonivahendid)

                        Vajadusel lubatud kasutusala täpne kirjeldus

                        Pole asjakohane

                        Sihtorganism(id) (sh arengujärgus)

                        Teaduslik nimetus: andmed puuduvad
                        Tavanimetus: Bakterid
                        Arengustaadium: Andmed puuduvad
                        Teaduslik nimetus: andmed puuduvad
                        Tavanimetus: Pärmseened
                        Arengustaadium: Andmed puuduvad

                        Kasutuskoht

                        Sisetingimustes
                        Kasutusvalmis toode puhaste mittepoorsete kinnaste desinfitseerimiseks laborites, mille õhuvahetusmäär on 8 tunnis või rohkem, farmaatsia- ja kosmeetikatootmisrajatistes, mille õhuvahetusmäär on 60 tunnis või rohkem, ja puhastes ruumides, mille õhuvahetusmäär on 150 tunnis või rohkem.

                        Kasutusmeetod(id)

                        Mittepoorsete kinnaste desinfitseerimine

                        Kasutuskogus(ed) ja sagedus

                        Kanda 3 ml toodet kinnastatud kätele. - 0

                        Kasutajarühm(ad)

                        Kutseline kasutaja

                        Pakendi suurused ja pakendimaterjal

                        Automatiseeritud doseerimine:

                                    —

                                    Mahutid (HDPE, PP, PE): 1 – 20 l

                                    —

                                    Pumbaga mahutid (HDPE, PP, PE): 200 l (ainult puhas ruum)

                                    —

                                    Pumbaga mahtlastikonteinerid (HDPE, PP, PE): 950 ja 1 000  l (ainult puhas ruum)

                              Käsitsi doseerimine:

                                    —

                                    Päästikuga pihustuskott (PE): 0,9–20 l

                                    —

                                    Kott pudelis (mitmekihiline koos pressitud viiekihiline EVA/EVA/PVDC/EVA/EVA kott HDPE, PP või PE pudelis): 0,9–2 l

                                    —

                                    Päästikuga pihustuspudel (HDPE, PP, PE): 0,5–1,5 l

                                    —

                                    Õhuta päästikuga pihustuspudel (madala tihedusega polüetüleen LDPE): 0,25–1 l

                  4.4.1.   Kasutusala spetsiifilised kasutusjuhendid

            Kasutusvalmis toode mittepoorsete kinnaste desinfitseerimiseks.
            Automatiseeritud doseerimine:
            Kanda 3 ml toodet otse puhastele kinnastatud kätele, jaotada ühtlaselt ja veenduda, et kõik pinnad oleksid täiesti märjad. Lasta mõjuda vähemalt 30 sekundit.
            Käsitsi doseerimine:

                        —

                        Pihustada 3 ml toodet otse puhastele kinnastatud kätele, jaotada ühtlaselt ja veenduda, et kõik pinnad oleksid täiesti märjad. Lasta mõjuda vähemalt 30 sekundit.

                  Pakendi tüübist olenev pealekandmiste arv, mis on vajalik 3 ml toote kandmiseks puhastele kinnastatud kätele:

                        —

                        päästikuga pihustuskott: kanda toode 3 pihustusega kahele käele;

                        —

                        steriilne päästik (kott pudelis): kanda toode 3 pihustusega kahele käele;

                        —

                        päästikuga pihustuspudel: kanda toode 3 pihustusega kahele käele;

                        —

                        õhuta päästikuga pihustuspudel: kanda toode 4 pihustusega kahele käele.

                  4.4.2.   Kasutusala spetsiifilised riskivähendamismeetmed

            Kasutada toodet ainult piisava ventilatsiooniga ruumis. Minimaalsed nõutavad õhuvahetusmäärad on

                        —

                        laborites 8/h;

                        —

                        farmaatsia- ja kosmeetikatootmisrajatistes 60/h;

                        —

                        puhastes ruumides 150/h.

                  4.4.3.   Vajadusel tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras.

            Vt üldisi kasutamisjuhiseid.
            4.4.4.   Vajadusel juhised toote ja selle pakendi ohutuks hävitamiseks.

            Vt üldisi kasutamisjuhiseid.
            4.4.5.   Vajadusel toote ladustamistingimused ja säilivusaeg normaalsetes ladustamistingimustes.

            Vt üldisi kasutamisjuhiseid.
            5.   ÜLDISED KASUTAMISJUHISED (1)

            5.1.   Kasutusjuhendid

            Vt kasutusala spetsiifilist kasutusjuhendit.
            5.2.   Riskivähendamismeetmed

            Kanda toote käitlemise ajal uusi kemikaalikindlaid kaitsekindaid (kaitsekinnaste materjali täpsustab loaomanik tooteteabes).
            Vältida silma sattumist.
            5.3.   Tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras

            Sissehingamisel: Võib põhjustada unisust või peapööritust.
            Silma sattumisel: Põhjustab tugevat ärritust.
            SISSEHINGAMISE KORRAL: toimetada isik värske õhu kätte ja hoida asendis, mis võimaldab kergesti hingata. Halva enesetunde korral võtta ühendust MÜRGISTUSTEABEKESKUSEGA või arstiga.
            SILMA SATTUMISE KORRAL: loputada mitme minuti jooksul ettevaatlikult veega. Eemaldada kontaktläätsed, kui neid kasutatakse ja kui neid on kerge eemaldada. Loputada veel kord. Kui silmade ärritus ei möödu: pöörduda arsti poole.
            ALLANEELAMISE KORRAL: loputada suud. MITTE kutsuda esile oksendamist. Halva enesetunde korral pöörduda arsti poole.

               Keskkonnakaitsemeetmed:

            Toode ei tohi lahjendamata või neutraliseerimata kujul sattuda kanalisatsiooni ega äravoolukraavidesse.
            Vältida toote sattumist kanalisatsiooni, pinna- ja põhjavette. Lahjendada suure koguse veega.
            Tõkestamis- ning puhastamismeetodid ja -vahendid. Absorbeerida toode vedelikku siduva materjaliga (liiv, diatomiit, universaalsed sideained, saepuru).
            5.4.   Juhised toote ja selle pakendi ohutuks hävitamiseks

            Toode ja selle mahuti tuleb kõrvaldada ohutult kooskõlas ohtlike jäätmete kõrvaldamist käsitlevate asjakohaste õigusaktidega. Kõrvaldada või põletada kooskõlas kohalike eeskirjadega.
            5.5.   Toote ladustamistingimused ja säilivusaeg normaalsetes ladustamistingimustes

            Säilivusaeg 2 aastat.
            Hoida ainult originaalpakendis.
            Hoida otsese päikesevalguse eest kaitstult ja temperatuuril alla 30 °C.
            Hoida suletud mahutis.
            6.   MUU TEAVE

            Toode sisaldab propaan-2-ooli (CAS nr 67–63-0), mille kokku lepitud Euroopa vaikeväärtus kutselistele kasutajatele on 129,28 mg/m3 ja mida on kasutatud toote riskihindamises.

               (1)  Käesolevas jaotises esitatud kasutusjuhised, riskivähendusmeetmed ja muud kasutamisjuhised kehtivad iga lubatud kasutuse puhul.


title: Komisjoni rakendusmäärus (EL) 2020/1148, 31. juuli 2020, millega kehtestatakse tarbijahindade harmoneeritud indeksite ja eluaseme hinnaindeksi metoodilised ja tehnilised spetsifikatsioonid vastavalt Euroopa Parlamendi ja nõukogu määrusele (EL) 2016/792 (EMPs kohaldatav tekst)

text:
                  4.8.2020

                  ET

                  Euroopa Liidu Teataja

                  L 252/12

         KOMISJONI RAKENDUSMÄÄRUS (EL) 2020/1148,
         31. juuli 2020,
         millega kehtestatakse tarbijahindade harmoneeritud indeksite ja eluaseme hinnaindeksi metoodilised ja tehnilised spetsifikatsioonid vastavalt Euroopa Parlamendi ja nõukogu määrusele (EL) 2016/792
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. mai 2016. aasta määrust (EL) 2016/792, mis käsitleb tarbijahindade harmoneeritud indekseid ja eluaseme hinnaindeksit ning millega tunnistatakse kehtetuks nõukogu määrus (EÜ) nr 2494/95, (1) eriti selle artikli 3 lõikeid 6, 8, 9 ja 10, artikli 4 lõiget 4, artikli 7 lõiget 6 ja artikli 9 lõiget 4,
         ning arvestades järgmist:

                     (1)

                     Määrusega (EL) 2016/792 on kehtestatud ühine raamistik tarbijahindade harmoneeritud indeksi (THHI), konstantse maksumääraga tarbijahindade harmoneeritud indeksi (konstantse maksumääraga THHI), omaniku kasutuses olevate eluasemete hinnaindeksi ja eluaseme hinnaindeksi koostamiseks.

                     (2)

                     Vastavalt määruse (EL) 2016/792 artikli 12 lõikele 3 peaks komisjon lisama komisjoni määruse (EÜ) nr 1749/96, (2) komisjoni määruse (EÜ) nr 2214/96, (3) nõukogu määruse (EÜ) nr 1687/98, (4) komisjoni määruse (EÜ) nr 2646/98, (5) komisjoni määruse (EÜ) nr 1617/1999, (6) nõukogu määruse (EÜ) nr 2166/1999, (7) komisjoni määruse (EÜ) nr 2601/2000, (8) komisjoni määruse (EÜ) nr 2602/2000, (9) komisjoni määruse (EÜ) nr 1920/2001, (10) komisjoni määruse (EÜ) nr 1921/2001 (11) komisjoni määruse (EÜ) nr 1708/2005, (12) nõukogu määruse (EÜ) nr 701/2006, (13) komisjoni määruse (EÜ) nr 330/2009, (14) komisjoni määruse (EL) nr 1114/2010 (15) ning komisjoni määruse (EL) nr 93/2013 (16) (vastu võetud määruse (EÜ) nr 2494/95 (17) alusel) asjaomased sätted niivõrd, kui need on kooskõlas nimetatud määrusega ning vähendades samal ajal asjakohases ulatuses rakendusaktide üldarvu.

                     (3)

                     Liikmesriigid peaksid igal aastal ajakohastama harmoneeritud indeksite alamindeksite kaalud. Seepärast on vaja kindlaks määrata kaalude tuletamise eeskirjad.

                     (4)

                     Kuna kõiki THHI sihtala tehinguid ei ole võimalik jälgida, tuleks kehtestada valimi moodustamise eeskirjad.

                     (5)

                     THHIga mõõdetakse tarbijahindade muutusi. Tagamaks, et liikmesriigid kohaldavad mõistet „hind“ ühtlustatud viisil, on vaja kehtestada hindade käsitlemise eeskirjad.

                     (6)

                     THHI peaks kajastama puhtalt hinnamuutust, jättes kõrvale kvaliteedimuutuse mõju. Seepärast on vaja kehtestada asendamise ja kvaliteedikohanduse eeskirjad.

                     (7)

                     Harmoneeritud indeksid peaksid olema iga-aastaselt aheldatud Laspeyresi tüüpi indeksid. Seepärast on vaja määratleda elementaaragregaadid ja täpsustada meetodid vaadeldud hindade kombineerimiseks, et koostada elementaarhinnaindeksid.

                     (8)

                     Selleks et tagada THHI kiirhinnangute kõrge kvaliteet ja võimaldada komisjonil (Eurostatil) tuletada vajalikud koondnäitajad, peaksid liikmesriigid, kelle rahaühik on euro, edastama kiirhinnangud THHIga sama jaotuse alusel.

                     (9)

                     Juba avaldatud harmoneeritud indekseid ja nende alamindekseid võib revideerida. Seepärast on vaja täpsustada revideerimise tingimused.

                     (10)

                     Et saada kõikidest liikmesriikidest usaldusväärseid ja võrreldavaid andmeid, tuleb konstantse maksumääraga tarbijahindade harmoneeritud indeksite arvutamiseks luua ühtne metoodiline raamistik ja seda käigus hoida.

                     (11)

                     Liikmesriigid peaksid edastama omanike kasutuses olevate eluasemete hinnaindeksi ja eluaseme hinnaindeksi vastavalt kindlaksmääratud jaotusele.

                     (12)

                     Liikmesriigid peaksid edastama andmed ja metaandmed komisjonile (Eurostatile) vastavalt kindlaksmääratud andmevahetusstandarditele ja -menetlustele.

                     (13)

                     Euroopa statistikasüsteemis tuleks välja töötada praktilised juhised ja soovitused THHI mõõtmise ja koostamisega seotud küsimuste kohta, eelkõige kvaliteedikohanduse, indeksi koostamise ja hindade käsitlemise kohta.

                     (14)

                     Määrused (EÜ) nr 1749/96, (EÜ) nr 2214/96, (EÜ) nr 1687/98, (EÜ) nr 2646/98, (EÜ) nr 1617/1999, (EÜ) nr 2166/1999, (EÜ) nr 2601/2000, (EÜ) nr 2602/2000, (EÜ) nr 1920/2001, (EÜ) nr 1921/2001, (EÜ) nr 1708/2005, (EÜ) nr 701/2006, (EÜ) nr 330/2009, (EL) nr 1114/2010 ja (EL) nr 93/2013 tuleks kehtetuks tunnistada.

                     (15)

                     Käesolevas määruses sätestatud meetmed on kooskõlas Euroopa statistikasüsteemi komitee arvamusega,

               ON VASTU VÕTNUD KÄESOLEVA MÄÄRUSE:

            1. PEATÜKK

            ÜLDSÄTTED

            Artikkel 1
            Reguleerimisese
            Käesoleva määrusega kehtestatakse ühtsed tingimused

                        a)

                        tarbijahindade harmoneeritud indeksi (THHI) ja konstantse maksumääraga tarbijahindade harmoneeritud indeksi (konstantse maksumääraga THHI) ning

                        b)

                        omaniku kasutuses olevate eluasemete hinnaindeksi ja eluaseme hinnaindeksi koostamiseks.

            Artikkel 2
            Mõisted
            Käesolevas määruses kasutatakse järgmisi mõisteid:

                        1)

                        „kulutuste osatähtsus“ – protsent leibkonna kõigist rahalistest lõpptarbimiskulutustest, nagu on määratletud lisas;

                        2)

                        „alamindeksi kaal“ – iga sellise THHIs sisalduva kategooria kaal, mis vastab Euroopa individuaalse tarbimise klassifikaatorile eesmärgi järgi („ECOICOP“), nagu on sätestatud määruse (EL) 2016/792 I lisas;

                        3)

                        THHI „sihtala“ – kõik tehingud, mis sisalduvad leibkondade rahalistes lõpptarbimiskulutustes;

                        4)

                        „toote pakkumus“ – toode, mis on määratletud selle omaduste, ostuaja ja -koha ning tarnetingimuste alusel ning mille hinda vaadeldakse;

                        5)

                        „homogeenne toode“ – toote pakkumuste kogum, mille kvaliteedis ei ole olulisi erinevusi ja mille puhul arvutatakse keskmine hind;

                        6)

                        „üksiktoode“ – toote pakkumus või homogeenne toode;

                        7)

                        „sihtvalim“ – üksiktoodete kogum, mis on seotud sihtala tehingutega ja mille hinnaandmeid kasutatakse THHI koostamisel;

                        8)

                        „kvaliteedierinevus“ – erinevus kahe üksiktoote omaduste, ostuaja, ostukoha või tarnetingimuste vahel, kui see on tarbija seisukohast oluline;

                        9)

                        „asendustoode“ – üksiktoode, mis asendab sihtvalimi teist üksiktoodet;

                        10)

                        „kvaliteedikohandus“ – menetlus, mille käigus suurendatakse või vähendatakse asendustoote või asendatud toote vaadeldud hinda nende kvaliteedierinevuse väärtuse võrra;

                        11)

                        „vaadeldud hind“ – üksiktoote tarbijahind, mida liikmesriik kasutab THHI koostamisel;

                        12)

                        „arvestuslik hind“ – hind, mis põhineb asjakohasel hindamismenetlusel;

                        13)

                        „elementaaragregaat“ – Laspeyresi tüüpi indeksis kasutatav väikseim agregaat;

                        14)

                        „elementaarhinnaindeks“ – elementaaragregaadi indeks või elementaaragregaadi kihi indeks;

                        15)

                        „transitiivsus“ – omadus, mille puhul perioode a ja b kaudselt perioodi c kaudu võrdlev indeks on identne indeksiga, mis otseselt võrdleb perioode a ja b;

                        16)

                        „ajaline pööratavus“ – omadus, mille puhul perioodide a ja b vaheline indeks on võrdne sama indeksi pöördväärtusega perioodide b ja a vahel;

                        17)

                        „hüvitamine“ – kodumajapidamiste poolt tehtud kindlaksmääratud ostude osaline või täielik tasumine kodumajapidamisi teenindavate valitsusasutuste või kasumitaotluseta institutsioonide poolt vastavalt Euroopa Parlamendi ja nõukogu määruse (EL) nr 549/2013 (18) (ESA 2010) A lisa punktidele 4.108–4.110;

                        18)

                        „soodustus“ – üksiktoote omaduste sageli ajutine muutmine, suurendades toote kogust, lisades tasuta mõne muu üksiktoote või pakkudes tarbijale muud kasu;

                        19)

                        „tegelikud kindlustusmaksed“ – summad, mida makstakse konkreetse kindlustuspoliisi eest kindlustuskatte saamiseks kindlaksmääratud ajavahemiku jooksul;

                        20)

                        „kaudne teenustasu“ – kindlustusandja toodang, nagu on määratletud ESA 2010 A lisa punktis 16.51;

                        21)

                        „mitte-elukindlustuse nõuded“ – ESA 2010 A lisa punktis 4.114 määratletud nõuded;

                        22)

                        „hooajatoode“ – üksiktoode, mida on võimalik osta või mida ostetakse märkimisväärsetes kogustes korduva mustri järgi ainult teatud osal aastast. Igal kuul loetakse toode kas hooajaliseks või hooajaväliseks. Hooajalisus võib aastate lõikes erineda;

                        23)

                        „tüüpiline hind“ – hooajatoote arvestuslik hind, mis ei ole erandlik, näiteks hooaja lõpumüügi hind;

                        24)

                        „hooajaline imputeerimismeetod“ – meetod, mille puhul hooajaväliste toodete hindu hinnatakse kas hooajatoodete või kõigi hooajal saadavate toodete abil;

                        25)

                        „vastu hooajatooteid hinnang“ – menetlus, mille eesmärk on saada hooajatoote arvestuslik hind järgmiselt:

                                    a)

                                    hooajavälise perioodi esimesel kuul kasutatakse eelmise hooaja tüüpilist hinda;

                                    b)

                                    järgnevatel hooajavälistel kuudel võrdub arvestuslik hind eelmise kuu hinnaga, mida kohandatakse kõigi samasse ECOICOPi rühma, klassi, alamklassi või samasse agregaati kuuluvate hooajatoodete vaadeldud hindade keskmise muutusega mis tahes alamklassist madalamal tasemel;

                        26)

                        „hinnang kõigi hooajal saadavate toodete abil“ – menetlus hooajatoote arvestusliku hinna kindlaksmääramiseks järgmiselt:

                                    a)

                                    hooajavälise perioodi esimesel kuul kasutatakse eelmise hooaja tüüpilist hinda;

                                    b)

                                    järgnevatel hooajavälistel kuudel on arvestuslik hind võrdne eelmise kuu hinnaga, mida kohandatakse kõigi samasse ECOICOPi rühma, klassi, alamklassi või samasse agregaati kuuluvate üksikute toodete vaadeldud hindade keskmise muutusega mis tahes alamklassist madalamal tasemel;

                        27)

                        „hooajaliste kaalude meetod“ – hooajatoodete töötlemine, mille puhul hooajaväliste hooajatoodete kaalud võrduvad või on võrdsustatud nulliga;

                        28)

                        „tariif“ – toote hindade ja tingimuste loetelu, mis on eristatud vastavalt ostetud kogustele, tarbimisajale või ostjate omadustele;

                        29)

                        „revisjon“ – komisjoni (Eurostati) avaldatud indeksite või kaalude muutmine. Muutust sama vaatluskuu kiirhinnangu ja THHI vahel ei loeta revisjoniks;

                        30)

                        „esialgsed andmed“ – indeksid või kaalud, mille puhul eeldatakse, et liikmesriik lõplikustab need hilisemal kuul;

                        31)

                        „valitsemissektor“ – keskvalitsus, osariigi/liidumaa valitsus, kohalik omavalitsus ja riiklikud sotsiaalkindlustusfondid, nagu on määratletud ESA 2010 A lisa punktides 2.113–2.117;

                        32)

                        „tootemaksud“ – maksud, mida makstakse antud kauba või teenuse toodetud või vahendatud ühikult, nagu on määratletud ESA 2010 A lisa punktides 4.16–4.20;

                        33)

                        „konstantse maksumääraga THHIga hõlmatud individuaalsed maksud“ – individuaalsed tootemaksud, mis on seotud kodumajapidamiste tarbimisega ja kuuluvad järgmistesse kategooriatesse, mis on määratletud ESA 2010 B lisa tabelis 9 („Üksikasjalik maksude ja sotsiaalmaksete laekumine maksude ja sotsiaalmaksete tüübi järgi ning allsektorite kaupa, sealhulgas maksude ja sotsiaalmaksete nimekiri riikliku klassifikaatori järgi“):

                                    a)

                                    D.211 Lisandväärtusmaksu tüüpi maksud;

                                    b)

                                    D.2122e Muud teatavate teenuste maksud;

                                    c)

                                    D.214a Aktsiisimaksud ja tarbimismaksud (välja arvatud need, mis kuuluvad impordimaksude ja -tollimaksude alla);

                                    d)

                                    D.214d Auto registreerimise maksud;

                                    e)

                                    D.214e Meelelahutuse maksud;

                                    f)

                                    D.214 g Kindlustuspreemiatele kehtestatud maksud;

                                    g)

                                    D.214h Muud teatavate teenuste maksud;

                                    h)

                                    D.214 l Muud mujal liigitamata tootemaksud.

            2. PEATÜKK

            TARBIJAHINDADE HARMONEERITUD INDEKS JA KONSTANTSE MAKSUMÄÄRAGA TARBIJAHINDADE HARMONEERITUD INDEKS

            Artikkel 3
            Kaalud

               1.   Liikmesriigid tuletavad aasta t indeksis kasutatud alamindeksite ja elementaaragregaadi kaalud järgmiselt:

                           a)

                           kuni 31. detsembrini 2022 kasutatakse rahvamajanduse arvepidamise andmeid aasta t-2 kohta ning mis tahes kättesaadavat ja asjakohast teavet kodumajapidamiste eelarveuuringutest ja muudest andmeallikatest, et saada alamklassi kulutuste osatähtsus ja jagada see alamklassi elementaaragregaatide vahel. Alates 1. jaanuarist 2023 kasutatakse rahvamajanduse arvepidamise andmeid aasta t-2 kohta, mida saab täiendada hiljutise kodumajapidamiste eelarveuuringu andmetega ja muude allikatega, et saada alamklassi kulutuste osatähtsus ja jagada need alamklassi elementaaragregaatide vahel;

                           b)

                           aasta t-2 kulutuste osatähtsus vaadatakse läbi ja ajakohastatakse, et see oleks aasta t-1 suhtes representatiivne;

                           c)

                           elementaaragregaatide kulutuste osatähtsust korrigeeritakse asjakohase hinnamuutusega aasta t-1 ja aasta t-1 detsembri vahel.

               2.   Alamindeksite kaalud hoitakse kogu kalendriaasta jooksul muutumatuna.

               3.   Elementaaragregaadi kaal hoitakse kogu kalendriaasta jooksul muutumatuna, välja arvatud juhul, kui elementaaragregaatide loendit alamklassis kohandatakse nii, et see kajastaks sihtala olulisi muutusi.

               4.   Mis tahes ECOICOPi pearühma, rühma või klassi alamindeksite kaal võrdub selle koostises olevate alamindeksite kaalude summaga. Kõikide alamindeksite kaalude summa mis tahes ECOICOPi tasemel on 1 000.

               5.   Iga alamklassi alamindeksi kaal võrdub selle alamklassi elementaaragregaatide kaalude summaga.

               6.   Mitte-elukindlustusega seotud alamindeksite kaalud tuletatakse kodumajapidamiste kaudsetest teenustasudest tulenevate kogukulutuste põhjal.

               7.   Mitte-elukindlustuse nõuetest rahastatavad tarbimiskulutused, sealhulgas kindlustusandjate otse tehtud maksed, lisatakse ECOICOPi vastavate kategooriate alamindeksite kaaludele.

            Artikkel 4
            Valimi võtmine ja representatiivsus

               1.   Liikmesriigid koostavad sihtala suhtes representatiivse sihtvalimi, määratledes elementaaragregaadid ja valides nende elementaaragregaatide jaoks üksiktooted.

               2.   Üksiktoodete ja elementaaragregaatide arv sõltub alamklassi kaalust ja sellesse kuuluvate üksiktoodete hinnamuutuste varieeruvusest.

               3.   Liikmesriigid tagavad, et sihtvalim jääb aja jooksul sihtala suhtes representatiivseks, vaadates sihtvalimi vähemalt kord aastas läbi ja ajakohastades seda ning valides asendustooted.

               4.   Tooted, mille puhul kulutuste osatähtsus on vähemalt üks tuhandik, peavad olema sihtvalimis esindatud.

            Artikkel 5
            Hindade käsitlemine

               1.   Liikmesriigid kasutavad THHI koostamiseks vaadeldud hindu. Arvestuslikke hindu kasutatakse üksnes artiklites 9, 11 ja 14 sätestatud eesmärkidel.

               2.   Tervise-, haridus- ja sotsiaalkaitsetoodete vaadeldud hinnad ei sisalda tagasimakseid.

               3.   Vaadeldud hindade või tariifitingimuste muutused näidatakse THHIs hinnamuutustena.

               4.   Kui vaadeldud hinnad on seotud indeksiga, esitatakse indeksimuutustest tulenevad muutused THHIs hinnamuutustena.

               5.   Kui hinna määramise tingimuseks on kodumajapidamiste sissetulek, esitatakse selle muutustest tulenevad vaadeldud hindade muutused THHIs hinnamuutustena.

               6.   Kindlustuse vaadeldud hinnad on tegelikud kindlustusmaksed.

               7.   Kui üksiktoode on olnud tarbijatele tasuta kättesaadav, kuid hiljem võetakse selle eest tasu, näidatakse seda THHIs hinnatõusuna. Kui aga üksiktoote eest on küsitud tasu ja seejärel tehakse see tarbijatele tasuta kättesaadavaks, näidatakse seda THHIs hinnalangusena.

            Artikkel 6
            Allahindlused ja soodustused

               1.   Liikmesriigid võtavad arvesse allahindlusi, mida

                           a)

                           saab rakendada üksiktootele ning

                           b)

                           saab nõuda ostmise ajal.

                     Võimaluse korral võetakse arvesse allahindlusi, mis on kättesaadavad üksnes piiratud tarbijarühmale.

               2.   Soodustusi käsitletakse vastavalt artiklitele 10 ja 11.

            Artikkel 7
            Tehinguhinnaga proportsionaalsed teenustasud

               1.   THHI sisaldab tasusid, mida võetakse osutatud teenuse eest otse tarbijatelt ja mida võib väljendada kindla tasuna või proportsioonina tehinguhinnast. Kui teenuse hind määratakse proportsioonina tehinguhinnast, saadakse vaadeldav hind selle proportsiooni ja esindusliku üksiktehingu korrutisena.

               2.   Teenustasu muutused, mis tulenevad esindusliku üksiktehingu hinna muutustest, näidatakse THHIs hinnamuutustena.

               3.   Kui esindusliku üksiktehingu hinnamuutust ei ole võimalik mõõta, kasutatakse selle hindamiseks asjakohast hinnaindeksit.

            Artikkel 8
            Hinnavaatlus

               1.   Kauba vaadeldud hind võetakse THHIsse selle kuu kohta, mil tehingud võivad selle hinnaga toimuda.

               2.   Teenuse vaadeldud hind võetakse THHIsse selle kuu kohta, mil teenuse tarbimine võib alata.

               3.   Kui teenuse hind sõltub ostmise ja teenuse osutamise alustamise vahelisest ajast, võtavad liikmesriigid arvesse hindu, mis on tüüpilised teenuse ostmisel.

               4.   Vaadeldud hinnad vastavad vähemalt ühele töönädalale kuu keskel või selle ümbruses.

               5.   Kui üksiktoote hinnad on ühe kuu jooksul teadaolevalt kõikuvad, peavad vaadeldud hinnad vastama rohkem kui ühele nädalale.

            Artikkel 9
            Hindade arvestus

               1.   Kui sihtvalimi üksiktoote hinda ei ole võimalik vaadelda, kasutatakse arvestuslikku hinda mitte kauem kui 2 kuud, pärast seda valitakse asendustoode. Käesolevat lõiget ei kohaldata hooajatoodete või muude üksiktoodete suhtes, mis eeldatavasti muutuvad uuesti kättesaadavaks.

               2.   Eelnevalt vaadeldud hinda ei kasutata arvestusliku hinnana, välja arvatud juhul, kui saab põhjendada, et see on asjakohane hinnang.

            Artikkel 10
            Asendamine

               1.   Liikmesriigid valivad kaduva tootega sarnase asendustoote, tagades samal ajal sihtvalimi representatiivsuse.

               2.   Liikmesriigid ei vali asendustooteid sarnase hinna alusel.

            Artikkel 11
            Kvaliteedikohandus

               1.   Kui asendatud toote ja asendustoote vahel ei ole kvaliteedierinevusi, võrdlevad liikmesriigid vaadeldud hindu otseselt. Vastasel juhul teevad liikmesriigid kvaliteedikohanduse.

               2.   Liikmesriigid teevad kvaliteedikohanduse, mis võrdub kogu hinnaerinevusega asendatud toote kuu m-1 hinna ja selle asendustoote kuu m hinna vahel ainult juhul, kui see on põhjendatult asjakohane kvaliteedierinevuse hinnang.

            Artikkel 12
            Elementaarhinnaindeksid

               1.   Üksiktoodete hinnad agregeeritakse, et saada elementaarhinnaindeksid, kasutades ühte järgmistest võimalustest:

                           a)

                           indeksivalem, mis tagab transitiivsuse. Eelmiste perioodide hinnaindeksit ei revideerita, kui kasutatakse transitiivseid indeksivalemeid; või

                           b)

                           indeksivalem, mis tagab ajalise pööratavuse ja võrdleb üksikute toodete hindu jooksval perioodil nende toodete hindadega baasperioodil. Baasperioodi ei muudeta sageli, kui see toob kaasa transitiivsuse põhimõtte olulise rikkumise.

               2.   Elementaaragregaadi hinnaindeksi saamiseks kahest või enamast elementaarhinnaindeksist kasutatakse lõikes 1 kirjeldatud valemitele vastavat indeksivalemit.

            Artikkel 13
            Alamindeksite integreerimine pärast indeksi vastavusperioodi
            Iga alamindeks, mis integreeritakse THHIsse pärast indeksi vastavusperioodi, on seotud konkreetse aasta detsembriga ja seda kasutatakse alates järgmise aasta jaanuarist.

            Artikkel 14
            Hooajatooted
            Kui elementaaragregaadi valimisse kuulub hooajatooteid, kasutavad liikmesriigid selle agregaadi hinnaindeksi koostamiseks hooajalist imputeerimismeetodit või hooajalist kaalumeetodit.

            Artikkel 15
            Kiirhinnangute jaotus
            Liikmesriigid, kelle rahaühik on euro, edastavad komisjonile (Eurostatile) oma THHI kõigi alamindeksite kiirhinnangud.

            Artikkel 16
            Esialgsete andmete lõplikuks muutmine
            Kui liikmesriik esitab alamindeksid või nende kaalud esialgsena, tuleb need lõplikustada järgmise kuu andmete esitamisel.

            Artikkel 17
            Vigadest tingitud revisjonid

               1.   Liikmesriigid parandavad vead ja edastavad revideeritud alamindeksid või alamindeksite kaalud komisjonile (Eurostatile) põhjendamatu viivituseta.

               2.   Liikmesriigid esitavad komisjonile (Eurostatile) teabe vea põhjuse kohta hiljemalt parandatud andmete edastamisel.

            Artikkel 18
            Muud revisjonid

               1.   Muude kui artiklite 16 ja 17 kohaste revisjonide ajastus, kestus ja THHIsse integreerimine kooskõlastatakse komisjoniga (Eurostatiga).

               2.   Liikmesriigid esitavad komisjonile (Eurostatile) THHI parandatud alamindeksite hinnangud hiljemalt 3 kuud enne kavandatud revisjoni kavandatavat rakendamist.

            Artikkel 19
            Revisjonide avaldamine
            Kõiki komponente hõlmava THHI revisjonid avalikustatakse koos selgitusega THHI koostamise eest vastutava riikliku asutuse veebisaidil, välja arvatud artikli 16 kohased revisjonid.

            Artikkel 20
            Alamindeksite kaalude revisjon
            Ilma et see piiraks artiklite 16 ja 17 kohaldamist, alamindeksite kaalusid ei revideerita.

            Artikkel 21
            Konstantse maksumääraga tarbijahindade harmoneeritud indeks

               1.   Konstantse maksumääraga THHIga hõlmatud individuaalset maksu võetakse arvesse, kui selle aastatulu moodustab 2 % või rohkem valitsemissektori kogutavate individuaalsete maksude kogusummast.

               2.   Konstantse maksumääraga THHIs arvesse võetav aastane maksutulu katab vähemalt 90 % kõigi valitsemissektori kogutavate individuaalsete maksude kogusummast.

               3.   Konstantse maksumääraga THHI koostatakse samal viisil kui THHI, kuid vaadeldud hindu kohandatakse nii, et toodete maksumäärad hoitakse vaatlusperioodil hindade võrdlusperioodiga võrreldes muutumatud.

               4.   Maksumäärade muutused kajastuvad konstantse maksumääraga THHIs:

                           a)

                           sel kuul, mil uut määra kohaldatakse üksiktoote suhtes ja see sisaldub vaadeldud hinnas või

                           b)

                           esimesel tervel kuul, mil uut määra kohaldatakse. Kuu esimesel päeval jõustuvaid maksumäära muutusi kajastatakse kõnealuse kuu konstantse maksumääraga THHIs. Maksumäära muutusi, mis jõustuvad kõnealusel kuul hiljem, kajastatakse järgmise kuu konstantse maksumääraga THHIs.

            3. PEATÜKK

            OMANIKU KASUTUSES OLEVATE ELUASEMETE HINNAINDEKS JA ELUASEME HINNAINDEKS

            Artikkel 22
            Omaniku kasutuses olevate eluasemete hinnaindeksi jaotus
            Omaniku kasutuses olevate eluasemete hinnaindeks hõlmab järgmisi kulukategooriaid:

                        a)

                        O.1. Omaniku-kasutaja eluasemekulud;

                        b)

                        O.1.1. Eluasemete omandamine;

                        c)

                        O.1.1.1. Uued eluasemed;

                        d)

                        O.1.1.1.1. Uute eluasemete ostud;

                        e)

                        O.1.1.1.2. Iseehitatud eluasemed ja põhjalikud renoveerimised;

                        f)

                        O.1.1.2. Kodumajapidamiste jaoks uued olemasolevad eluasemed;

                        g)

                        O.1.1.3. Muud eluaseme omandamisega seotud teenused;

                        h)

                        O.1.2. Eluasemete omandiline kuuluvus;

                        i)

                        O.1.2.1. Põhjalikud remondi- ja hooldustööd;

                        j)

                        O.1.2.2. Eluasemetega seotud kindlustus;

                        k)

                        O.1.2.3. Muud eluaseme omandilise kuuluvusega seotud teenused.

            Artikkel 23
            Eluaseme hinnaindeksi jaotus
            Eluaseme hinnaindeks hõlmab järgmisi kulukategooriaid:

                        a)

                        H.1. Eluasemete ostud;

                        b)

                        H.1.1. Uute eluasemete ostud;

                        c)

                        H.1.2. Olemasolevate eluasemete ostud.

            Artikkel 24
            Kaalud
            Liikmesriigid koostavad ja edastavad komisjonile (Eurostatile) igal aastal ühe kaalude kogumi omaniku kasutuses olevate eluasemete hinnaindeksite kohta ja ühe kaalude kogumi eluaseme hinnaindeksite kohta artiklites 22 ja 23 sätestatud jaotustes.

            Artikkel 25
            Omaniku kasutuses olevate eluasemete hinnaindeksi koostamine
            Omaniku kasutuses olevate eluasemete hinnaindeks põhineb netoomandamise meetodil, millega mõõdetakse muutusi hindades, mida tarbijad maksavad kodumajapidamistele uute eluasemete soetamise eest, ning muutusi muudes eluasemete omandiõiguse ja omandiõiguse üleminekuga seotud kuludes.

            4. PEATÜKK

            ANDMETE JA METAANDMETE VAHETAMISE STANDARDID JA TÄHTAJAD

            Artikkel 26
            Andmete ja metaandmete vahetamise standardid

               1.   Liikmesriigid edastavad andmed ja metaandmed komisjonile (Eurostatile) elektrooniliselt ühtse kontaktpunkti kaudu, järgides statistiliste andmete ja metaandmete vahetamise standardeid.

               2.   Komisjonile (Eurostatile) edastamisel märgistatakse Euroopa Parlamendi ja nõukogu määruses (EÜ) nr 223/2009 (19) määratletud konfidentsiaalsed andmed asjakohaselt.

            Artikkel 27
            Metaandmete vahetamise tähtajad

               1.   Liikmesriigid vaatavad oma THHI ja konstantse maksumääraga THHI jooksva aasta metaandmed igal aastal läbi ja ajakohastavad neid ning edastavad need komisjonile (Eurostatile) 31. märtsiks.

               2.   Liikmesriigid vaatavad omaniku kasutuses olevate eluruumide hinnaindeksi ja eluaseme hinnaindeksi jooksva aasta metaandmed igal aastal läbi ja ajakohastavad neid ning edastavad need komisjonile (Eurostatile) 30. juuniks.

            5. PEATÜKK

            LÕPPSÄTTED

            Artikkel 28
            Kehtetuks tunnistamine
            Määrused (EÜ) nr 1749/96, (EÜ) nr 2214/96, (EÜ) nr 1687/98, (EÜ) nr 2646/98, (EÜ) nr 1617/1999, (EÜ) nr 2166/1999, (EÜ) nr 2601/2000, (EÜ) nr 2602/2000, (EÜ) nr 1920/2001, (EÜ) nr 1921/2001, (EÜ) nr 1708/2005, (EÜ) nr 701/2006, (EÜ) nr 330/2009, (EL) nr 1114/2010 ja (EL) nr 93/2013 tunnistatakse kehtetuks.

            Artikkel 29
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 135, 24.5.2016, lk 11.

            (2)  Komisjoni 9. septembri 1996. aasta määrus (EÜ) nr 1749/96 tarbijahindade harmoneeritud indekseid käsitleva nõukogu määruse (EÜ) nr 2494/95 esialgsete rakendusmeetmete kohta (EÜT L 229, 10.9.1996, lk 3).

            (3)  Komisjoni 20. novembri 1996. aasta määrus (EÜ) nr 2214/96, tarbijahindade harmoneeritud indeksite kohta: ÜTHI osaindeksite edastamine ja levitamine (EÜT L 296, 21.11.1996, lk 8).

            (4)  Nõukogu 20. juuli 1998. aasta määrus (EÜ) nr 1687/98, millega muudetakse komisjoni määrust (EÜ) nr 1749/96 tarbijahindade harmoneeritud indeksis sisalduvate kaupade ja teenuste kaetuse osas (EÜT L 214, 31.7.1998, lk 12).

            (5)  Komisjoni 9. detsembri 1998. aasta määrus (EÜ) nr 2646/98, millega kehtestatakse üksikasjalikud eeskirjad nõukogu määruse (EÜ) nr 2494/95 rakendamiseks tarbijahindade harmoneeritud indeksi hinnaloendite käsitlemise miinimumstandardite kohta (EÜT L 335, 10.12.1998, lk 30).

            (6)  Komisjoni 23. juuli 1999. aasta määrus (EÜ) nr 1617/1999, millega kehtestatakse üksikasjalikud eeskirjad nõukogu määruse (EÜ) nr 2494/95 rakendamiseks tarbijahindade harmoneeritud indeksis kindlustuse käsitlemise miinimumstandardite osas ja muudetakse komisjoni määrust (EÜ) nr 2214/96 (EÜT L 192, 24.7.1999, lk 9).

            (7)  Nõukogu 8. oktoobri 1999. aasta määrus (EÜ) nr 2166/1999, millega kehtestatakse üksikasjalikud eeskirjad määruse (EÜ) nr 2494/95 rakendamiseks tervishoiu-, haridus- ja sotsiaalkaitsesektori toodete tarbijahindade harmoneeritud indeksis käsitlemise miinimumstandardite kohta (EÜT L 266, 14.10.1999, lk 1).

            (8)  Komisjoni 17. novembri 2000. aasta määrus (EÜ) nr 2601/2000, millega kehtestatakse nõukogu määruse (EÜ) nr 2494/95 üksikasjalikud rakenduseeskirjad ostuhindade tarbijahindade harmoneeritud indeksisse kandmise ajastamise kohta (EÜT L 300, 29.11.2000, lk 14).

            (9)  Komisjoni 17. novembri 2000. aasta määrus (EÜ) nr 2602/2000, millega kehtestatakse nõukogu määruse (EÜ) nr 2494/95 üksikasjalikud rakenduseeskirjad tarbijahindade harmoneeritud indeksis hinnaalanduste käsitlemise miinimumstandardite kohta (EÜT L 300, 29.11.2000, lk 16).

            (10)  Komisjoni 28. septembri 2001. aasta määrus (EÜ) nr 1920/2001, millega kehtestatakse nõukogu määruse (EÜ) nr 2494/95 üksikasjalikud rakenduseeskirjad tarbijahindade harmoneeritud indeksis protsendina tehingu väärtusest väljendatud teenustasude käsitlemise miinimumstandardite kohta ja muudetakse määrust (EÜ) nr 2214/96 (EÜT L 261, 29.9.2001, lk 46).

            (11)  Komisjoni 28. septembri 2001. aasta määrus (EÜ) nr 1921/2001, millega kehtestatakse nõukogu määruse (EÜ) nr 2494/95 üksikasjalikud rakenduseeskirjad tarbijahindade harmoneeritud indeksi läbivaatamise miinimumstandardite kohta ja muudetakse määrust (EÜ) nr 2602/2000 (EÜT L 261, 29.9.2001, lk 49).

            (12)  Komisjoni 19. oktoobri 2005. aasta määrus (EÜ) nr 1708/2005, millega kehtestatakse nõukogu määruse (EÜ) nr 2494/95 üksikasjalikud rakenduseeskirjad ühtlustatud tarbijahindade harmoneeritud indeksi ühise vaatlusperioodi suhtes ja muudetakse määrust (EÜ) nr 2214/96 (ELT L 274, 20.10.2005, lk 9).

            (13)  Nõukogu 25. aprilli 2006. aasta määrus (EÜ) nr 701/2006, millega sätestatakse määruse (EÜ) nr 2494/95 üksikasjalikud rakenduseeskirjad seoses tarbijahindade harmoneeritud indeksi jaoks hindade kogumise perioodiga (ELT L 122, 9.5.2006, lk 3).

            (14)  Komisjoni 22. aprilli 2009. aasta määrus (EÜ) nr 330/2009, millega kehtestatakse nõukogu määruse (EÜ) nr 2494/95 üksikasjalikud rakenduseeskirjad tarbijahinna harmoneeritud indeksites (THHI) hooajatoodete käsitlemise miinimumstandardite kohta (ELT L 103, 23.4.2009, lk 6).

            (15)  Komisjoni 1. detsembri 2010. aasta määrus (EL) nr 1114/2010, millega sätestatakse nõukogu määruse (EÜ) nr 2494/95 üksikasjalikud rakenduseeskirjad tarbijahindade harmoneeritud indeksite (THHIde) kaalude kvaliteedi miinimumstandardite kohta ja tunnistatakse kehtetuks komisjoni määrus (EÜ) nr 2454/97 (ELT L 316, 2.12.2010, lk 4).

            (16)  Komisjoni 1. veebruari 2013. aasta määrus (EL) nr 93/2013, millega kehtestatakse üksikasjalikud eeskirjad nõukogu määruse (EÜ) nr 2494/95 (tarbijahindade harmoneeritud indeksite kohta) rakendamiseks seoses omaniku kasutuses olevate eluruumide hinnaindeksi loomisega (ELT L 33, 2.2.2013, lk 14).

            (17)  Nõukogu 23. oktoobri 1995. aasta määrus (EÜ) nr 2494/95 tarbijahindade harmoneeritud indeksite kohta (EÜT L 257, 27.10.1995, lk 1).

            (18)  Euroopa Parlamendi ja nõukogu 21. mai 2013. aasta määrus (EL) nr 549/2013 Euroopa Liidus kasutatava Euroopa rahvamajanduse ja regionaalse arvepidamise süsteemi kohta (ELT L 174, 26.6.2013, lk 1).

            (19)  Euroopa Parlamendi ja nõukogu 11. märtsi 2009. aasta määrus (EÜ) nr 223/2009 Euroopa statistika kohta ning Euroopa Parlamendi ja nõukogu määruse (EÜ, Euratom) nr 1101/2008 (konfidentsiaalsete statistiliste andmete Euroopa Ühenduste Statistikaametile edastamise kohta), nõukogu määruse (EÜ) nr 322/97 (ühenduse statistika kohta) ja nõukogu otsuse 89/382/EMÜ, Euratom (millega luuakse Euroopa ühenduste statistikaprogrammi komitee) kehtetuks tunnistamise kohta (ELT L 87, 31.3.2009, lk 164).

            LISA

               Kodumajapidamiste rahalised lõpptarbimiskulutused

               1.

                  Kodumajapidamiste rahalised lõpptarbimiskulutused on määratletud määruse (EL) 2016/792 artikli 2 punktis 20.

               2.
               Täpsustades veelgi kaalude kvaliteeti, sisaldavad rahalised lõpptarbimiskulutused järgmisi näiteid kodumajapidamiste lõpptarbimiskulutustest, nagu on määratletud ESA 2010 A lisa punkti 3.95 järgmistes alapunktides:

                           —

                           alapunktid c, d, h ja i;

                           —

                           alapunkti e osa, mis on seotud otseselt tasutavate finantsteenustega, alapunkti f osa, mis on seotud kahjukindlustusteenustega koos kaudse teenustasuga.

                     Rahalised lõpptarbimiskulutused hõlmavad ka eluasemetoetusi, mis kuuluvad ESA 2010 A lisa punktis 4.109 määratletud D.632 alla.

               3.
               Rahaliste lõpptarbimiskulutuste alla ei kuulu järgmised näited kodumajapidamiste lõpptarbimiskulutustest, nagu on määratletud ESA 2010 A lisa punkti 3.95 järgmistes alapunktides:

                           —

                           alapunktid a, b ja g.

                     Rahaliste lõpptarbimiskulutuste alla ei kuulu ka järgmised näited, mis ei moodusta osa kodumajapidamiste lõpptarbimiskulutustest:

                           —

                           ESA 2010 A lisa punkti 3.96 alapunktid a–f, välja arvatud D.632 eluasemetoetuste osa, mis on määratletud ESA 2010 A lisa punktis 4.109;

                           —

                           tulumaks, mis on määratletud ESA 2010 A lisa punktis 4.78;

                           —

                           omanditulu, mis on määratletud ESA 2010 A lisa punktis 4.41;

                           —

                           tööandjate tegelikud sotsiaalmaksed, mis on määratletud ESA 2010 A lisa punktis 4.92;

                           —

                           kahjukindlustuse netopreemiad, mis on määratletud ESA 2010 A lisa punktis 4.112;

                           —

                           kodumajapidamistevahelised jooksvad siirded, mis on määratletud ESA 2010 A lisa punktis 4.129;

                           —

                           kohtu või kvaasijuriidiliste organite poolt institutsionaalsetele üksustele kehtestatud trahvid ja karistused, mis on määratletud ESA 2010 A lisa punktis 4.132.

               4.

                  Rahalised tehingud on tehingud, mille puhul üksused teevad või saavad makseid või võtavad kohustusi või saavad vara, mis on väljendatud rahaühikutes. Tehingud, millega ei kaasne sularaha ega rahaühikutes väljendatud kohustuste või vara vahetamist, on mitterahalised tehingud.